stanford-oval/wikipedia huggingface dataset:
สตีฟ เชน

American Internet entrepreneur
สตีเว่น เชน (จีนตัวเต็ม: 陳士駿; จีนตัวย่อ: 陈士骏; พินอิน: Chén Shìjùn; เกิด 25 สิงหาคม ค.ศ. 1978) เป็นผู้ประกอบการด้านอินเทอร์เน็ตชาวอเมริกัน เขาเป็นที่รู้จักกันดีว่าเป็นหนึ่งในผู้ร่วมก่อตั้งและเป็นหัวหน้าเจ้าหน้าที่ฝ่ายเทคโนโลยีของเว็บไซต์ยอดนิยม YouTube เขาเป็นคนเชื้อสายไต้หวัน หลังจากที่ได้ร่วมก่อตั้ง บริษัท AVOS Systems, Inc. และได้สร้างแอปพลิเคชันแชร์วิดีโอ MixBit เขาเข้าร่วมงานกับ Google Ventures ในปีค.ศ. 2014
ชีวิตส่วนตัว

สตีฟ เชนแต่งงานกับปาร์ค จี-ยอน ซึ่งปัจจุบันชื่อเจมี่ เชน ซึ่งเป็นผู้จัดการฝ่ายการตลาดผลิตภัณฑ์ กูเกิ้ล โคเรีย ในปี พ.ศ. 2552 พวกเขาอาศัยอยู่ใน ซานฟรานซิสโก พร้อมลูกสองคน ลูกชายคนหนึ่งเกิดใน กรกฎาคม พ.ศ. 2553
สตีฟเป็นอดีตพนักงานของ PayPal ซึ่งเขาได้พบกับชาดเฮอร์ลีย์และ ยาวีด คาริม ในปี 2548 วงนี้ได้ก่อตั้ง YouTube ปัจจุบันเขาดำรงตำแหน่ง Chief Technology Officer (CTO) ของ YouTube เฉินเป็นสมาชิกคนแรกของ Facebook แม้ว่าจะเป็นเวลาหลายเดือนหลังจากที่เขาย้ายไปตั้งค่า YouTube ในปี 2549, เฉินได้รับการเสนอชื่อให้เป็น "50 คนที่มีความสำคัญในธุรกิจ" Business 2.0.
รูปภาพ

เชนกับ แชด เฮอร์ลีย์ และ วอลต์ มอสเบิร์กในปี ค.ศ. 2007
เชนที่งานยูทูบไต้หวันลอนช์คอนเฟอร์เรนซ์ในปี ค.ศ. 2007
สตีเว่น เชนกับภรรยาของเขา เจมี เชน และคัมรัน แอลาเฮียน ในปี ค.ศ. 2009
↑  Business 2.0: The 50 Who Matter Now - 21/06/2006
อนุสรณ์ ปั้นทอง

| อนุสรณ์ ปั้นทอง |
| --- | --- |

สมาชิกสภาผู้แทนราษฎรกรุงเทพมหานคร
ดำรงตำแหน่ง 6 มกราคม พ.ศ. 2544 – 20 มีนาคม พ.ศ. 2566
 
ข้อมูลส่วนบุคคล
เกิด: 24 เมษายน พ.ศ. 2506 (61 ปี) เขตทวีวัฒนา กรุงเทพมหานคร ประเทศไทย
พรรคการเมือง: เพื่อไทย (2551–ปัจจุบัน)
การเข้าร่วม พรรคการเมืองอื่น: ชาติไทย (2529–2542) ไทยรักไทย (2542–2550) พลังประชาชน (2550–2551)
คู่สมรส: ธัญนันท์ ปั้นทอง

อนุสรณ์ ปั้นทอง (เกิด 24 เมษายน พ.ศ. 2506) เป็นนักการเมืองชาวไทยอดีตสมาชิกสภาผู้แทนราษฎรกรุงเทพมหานคร 5 สมัย อดีตสมาชิกสภากรุงเทพมหานคร เขตบางเขน และอดีตประธานคณะกรรมาธิการคุ้มครองผู้บริโภค ของสภาผู้แทนราษฎรไทย ชุดที่ 24 ปัจจุบันสังกัดพรรคเพื่อไทย
ประวัติ

นายอนุสรณ์ ปั้นทอง เกิดเมื่อวันที่ 24 เมษายน พ.ศ. 2506 เป็นบุตรของ นายสงวน ปั้นทอง และนางอำนวย สุนทราสา (อดีตผู้อำนวยการโรงเรียนวัดลาดปลาเค้า)  สำเร็จการศึกษาปริญญาตรี สถาบันราชภัฏพระนคร สาขาการพัฒนาชุมชน และปริญญาโท มหาวิทยาลัยศรีปทุม รัฐประศาสนศาสตร์มหาบัณฑิต คณะบัณฑิตวิทยาลัย สาขาวิชานโยบายสาธารณะและการบริหารงานบุคคล ด้านชีวิตครอบครัวสมรสกับนางธัญนันท์ มีบุตร 1 คน
การทำงาน

สมาชิกสภาผู้แทนราษฎรกรุงเทพมหานคร 5 สมัย (พ.ศ. 2544, 2548, 2550, 2554 และ 2562)
ประธานคณะกรรมการพิจารณางบประมาณในเขตบางเขน,จตุจักร,ลาดพร้าวและดอนเมือง พ.ศ. 2539-2540
สมาชิกสภากรุงเทพมหานคร 2 สมัย  (พ.ศ. 2533 และ 2537)
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สุสานเลนิน

| --- | --- |
Мавзоле́й Ле́нина Mavzoléy Lénina
สุสานเลนิน,ปี ค.ศ. 2006
th
พิกัด: 55°45′13″N 37°37′11″E﻿ / ﻿55.75361°N 37.61972°E﻿ / 55.75361; 37.61972
ที่ตั้ง: มอสโก, แคว้นมอสโก, รัสเซีย
ผู้ออกแบบ: Aleksey Shchusev
ประเภท: อนุสรณ์สถาน
วัสดุ: คอนกรีต และ หินอ่อน
สร้างเสร็จ: ค.ศ. 1924
อุทิศแด่: วลาดีมีร์ เลนิน
สุสานเลนิน (แต่เดิมเรียกว่า สุสานเลนินและสตาลิน (ค.ศ. 1953-1961)) ยังเป็นที่รู้จักกันคือ หลุมศพเลนิน ตั้งอยู่ที่จัตุรัสแดงในใจกลางกรุงมอสโก เป็นสุสานในช่วงปัจจุบันซึ่งได้ใช้เป็นที่พักผ่อนของผู้นำโซเวียต วลาดีมีร์ เลนิน ร่างของเขาได้ถูกเก็บรักษาไว้ให้ได้ถูกจัดแสดงแก่สาธารณชนไว้ตั้งแต่ไม่นานหลังจากที่เขาได้เสียชีวิตลงในปี ค.ศ. 1924 กับได้รับการยกเว้นที่มีน้อยในช่วงสงคราม รูปทรงอาคารมีขนาดเล็กของ Aleksey Shchusev แต่โครงสร้างอนุสรณ์สถานที่ทำด้วยหินแกรนิตรวมกับส่วนประกอบบางอย่างจากสุสานโบราณ เช่น พีระมิดขั้นบันได สุสานของพระเจ้าไซรัสมหาราช เพื่อระดับบางส่วน อารามแห่งการจารึก (Temple of the Inscriptions)
หานซื่อจง

| หานซื่อจง 韓世忠 |
| --- | --- |

ชื่อพื้นเมือง: 韓世忠
ชื่อเล่น: ฉีหวัง (蘄王)
เกิด: 1632
เสียชีวิต: 1694 (อายุ 61–62)
รับใช้: ราชวงศ์ซ่ง
ประจำการ: 1648–1685
การยุทธ์: Song–Jin wars
หานซื่อจง (จีนตัวย่อ: 韩世忠; จีนตัวเต็ม: 韓世忠; พินอิน: Hán Shìzhōng; 1632-1694) ขุนพล กวี และขุนนางชาวจีน ช่วงปลาย ราชวงศ์ซ่งเหนือ และช่วงต้น ราชวงศ์ซ่งใต้ เขาทุ่มเทชีวิตให้กับการรับใช้ราชวงศ์ซ่ง และเขาได้สร้างผลงานระดับตำนานไว้อย่างมากมาย พูดได้ว่าเขามีรอยแผลเป็นทั่วร่างกาย และเมื่อถึงเวลาที่เขาลาออกจากราชการ เขาเหลือเพียง 4 นิ้วจากทั้ง 2 มือ
สิงห์มณี แก้วสัมฤทธิ์

| สิงห์มณี แก้วสัมฤทธิ์ |
| --- | --- |
เกิด: สิงห์มณี แก้วสัมฤทธิ์ 14 เมษายน พ.ศ. 2525 (42 ปี)
สัญชาติ:  ไทย
สิงห์มณี แก้วสัมฤทธิ์ เกิดวันที่ 14 เมษายน พ.ศ. 2525 เป็นนักมวยไทยชาวไทย ซึ่งเคยได้รับการมองว่าเป็นเพียงนักมวยนอกสายตาของการแข่งขันรายการมวยรอบอีซูซุ ครั้งที่ 22 แต่แล้ว เขาก็สามารถเป็นฝ่ายชนะซุปเปอร์บอน ลูกเจ้าแม่สายวารี และครองแชมป์รายการดังกล่าวได้เป็นผลสำเร็จอย่างเหนือความคาดหมาย ทำให้เขาได้มีโอกาสเข้าแข่งขันชิงชัยกับสุดสาคร ส.กลิ่นมี ในรายการอีซูซุคัพ ซูเปอร์ไฟต์ ที่จัดขึ้นในวันที่ 17 เมษายน พ.ศ. 2555 ที่แหลมบาลีฮาย ณ เมืองพัทยา ซึ่งสิงห์มณีได้เป็นฝ่ายชนะคะแนนอย่างเป็นเอกฉันท์ จากการแข่งขันครั้งนี้เอง ที่ส่งผลให้เขาได้เป็นตัวแทนชาวไทยสู่การแข่งขันระดับโลกในรายการ THAI FIGHT 2012 ในที่สุด
วันที่ 25 พฤศจิกายน พ.ศ. 2555 สิงห์มณีเข้าแข่งขันรายการไทยไฟต์ 2012 รอบรองชนะเลิศ ที่ซึ่งเขาเป็นฝ่ายชนะคะแนน เมย์ดี ซาตูท จากฝรั่งเศส และได้พบกับอังเดร คูเลบิน ในรอบถัดมา
ประวัติ

สิงห์มณี แก้วสัมฤทธิ์ ภูมิลำเนาเดิมอยู่ที่ ตำบลกระหาด อำเภอจอมพระ จังหวัดสุรินทร์ เป็นบุตรของ นายอ่อนศรี และนางลี แก้วสัมฤทธิ์ เริ่มฝึกมวยครั้งแรกเมื่ออายุ 10 ปี โดยมี ศรแดง พรทวี เป็นครูมวยคนแรก จากนั้น ได้เข้าแข่งขันมวยครั้งแรกเมื่ออายุ 11 ปี โดยใช้ชื่อ สิงห์มณี เกษตรเกรียงไกร เขาได้รับค่าตัวในการแข่งขันครั้งแรกที่ 150 บาท และเริ่มสั่งสมชื่อเสียงเรื่อยมา ก่อนที่จะได้รับการทาบทามจาก สมพงษ์ ธนาศุภวัฒน์ (เสี่ยอ้วน จอมพระ) ให้มาฝึกซ้อมที่ค่าย ส.ศรีสมพงษ์ และได้รับการส่งตัวมาแข่งขัน ณ เวทีมวยราชดำเนิน เพื่อสร้างชื่อเสียงในกรุงเทพ ในเวลาต่อมา เขาได้รับค่าตัวที่ 50,000 บาท เมื่อครั้งที่พบกับคู่ชก นพเดช เช็งซิมอิ๊วยิม
ภายหลังจากนั้น เขาได้พบกับคู่ชก ก้องฟ้า อู๊ดดอนเมือง ซึ่งการแข่งขันในครั้งนี้ สิงห์มณีได้ถูกไล่ลงจากสังเวียนและถูกปลดตำแหน่งแชมป์ ส่งผลให้สิงห์มณีเกิดความท้อและตัดสินใจเลิกเข้าร่วมแข่งขัน แล้วหันไปทำหน้าที่เป็นเทรนเนอร์ที่จังหวัดภูเก็ตเป็นระยะเวลาประมาณ 1 ปี และแล้ว ชีวิตเขาก็ถึงจุดเปลี่ยนอีกครั้ง เมื่อ ศรีเมือง สิงห์สวนเงิน ซึ่งเป็นหัวหน้าคณะแก้วสัมฤทธิ์ ได้ชักชวนให้มาฝึกซ้อมที่ค่ายแล้วส่งเข้าแข่งขันที่เวทีมวยอ้อมน้อย ซึ่งเขาได้มีโอกาสเข้าแข่งขันในการแข่งขันรายการมวยรอบอีซูซุ ครั้งที่ 22 ซึ่งสิงห์มณีเองก็ไม่ค่อยมั่นใจในการแข่งขันครั้งนี้เท่าใดนัก เนื่องจากนักมวยไทยที่เข้าแข่งขันแต่ละคนล้วนมีฝีมือที่เก่งกาจทั้งสิ้น ถึงกระนั้น แม้เขาจะเป็นรองด้านสภาพร่างกาย แต่เขาก็ตัดสินใจทุ่มเทฝึกซ้อม จนสามารถฝ่าเข้าสู่รอบชิงชนะเลิศ โดยได้พบกับคู่ชก ซุปเปอร์บอน ลูกเจ้าแม่สายวารี ในรอบชิงชนะเลิศ และจากการแข่งขันในครั้งนี้เอง ที่ทำให้สิงห์มณีเป็นฝ่ายชนะคะแนน
วันที่ 24 มิถุนายน พ.ศ. 2555 สิงห์มณี เข้าร่วมแข่งขันชิงแชมป์รุ่นเวลเธอร์เวทของสหพันธ์มวยไทยอาชีพโลก โดยเป็นคู่เอกในรายการ ศึกมวยดีวิถีไทยพัทยามหากุศล ซึ่งจัดขึ้นที่เวทีมวยพัทยาบ๊อกซิ่งเวิลด์ โดยเป็นฝ่ายชนะคะแนนคู่ชกอย่างอังเดร คูเลบิน ซึ่งเป็นนักมวยไทยชาวเบลารุส
สิงห์มณีเข้าแข่งขันรายการ THAI FIGHT ในวันที่ 23 ตุลาคม พ.ศ. 2555 ซึ่งจัดขึ้นที่มหาวิทยาลัยกรุงเทพธนบุรี โดยได้พบกับวาทนิยาจ วาลดริม ซึ่งเป็นนักมวยไทยชาวเบลเยียม และสิงห์มณีเป็นฝ่ายชนะคะแนน และเข้าสู่รอบชิงชนะเลิศโดยพบกับคู่ปรับเก่าอย่างอังเดร คูเลบิน ณ ลานพระบรมรูปทรงม้า ที่ซึ่งสิงห์มณีเป็นฝ่ายชนะจากการแข่งขันครั้งดังกล่าว
สถิติการแข่งขัน > มวยรอบอีซูซุ ครั้งที่ 22

| 0 | 1 | 2 | 3 | 4 |
| --- | --- | --- | --- | --- |

| วันที่ | ผล | คู่ชก | สถานที่จัด | วิธีชนะ |

| 3 ก.ย. 2554 | ชนะ | สำราญชัย 96 ปีนัง | เวทีมวยอ้อมน้อย | คะแนนตัดสิน |

| 8 ต.ค. 2554 | ชนะ | อิกคิวซัง ก.รุ่งธนเกียรติ | เวทีมวยอ้อมน้อย | คะแนนตัดสิน |

| 19 พ.ย. 2554 | ชนะ | ณพกฤต ก.กัมปนาท | เวทีมวยอ้อมน้อย | คะแนนตัดสิน |

| 21 ม.ค. 2555 | ชนะ | เพชรอัศวิน ซีทรานสเฟอร์รี่ | เวทีมวยอ้อมน้อย | ทีเคโอ |

| 24 มี.ค. 2555 | ชนะ | ซุปเปอร์บอน ลูกเจ้าแม่สายวารี | เวทีมวยอ้อมน้อย | คะแนนตัดสิน |
เกียรติประวัติ

แชมป์ 135 ปอนด์ เวทีมวยราชดำเนิน
แชมป์ 140 ปอนด์ สภามวยไทยโลก
แชมป์สหพันธ์มวยไทยอาชีพโลก รุ่นเวลเธอร์เวท
ระเบียงภาพ

สิงห์มณีก้าวสู่สังเวียน
ในศึกไทยไฟต์ 2012
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สิงห์มณี แก้วสัมฤทธิ์
Singmanee Kaewsamrit training for Isuzu Cup 22 เก็บถาวร 2012-12-19 ที่ เวย์แบ็กแมชชีน (อังกฤษ)
สิงห์มณี แก้วสัมฤทธิ์ ที่เฟซบุ๊ก
การชิงชัยกับอังเดร คูเลบิน ในศึก THAI FIGHT 2012
สิงห์มณีกับพี่เลี้ยงข้างสังเวียน
หม่อมหลวงฤทธิเทพ เทวกุล

หม่อมหลวงฤทธิเทพ เทวกุล อดีตรองประธานศาลฎีกา
การศึกษา

ปริญญาตรี นิติศาสตรบัณฑิต (เกียรตินิยมดีและเหรียญเงิน) คณะนิติศาสตร์ มหาวิทยาลัยธรรมศาสตร์
เนติบัณฑิตไทย  สำนักอบรมศึกษากฎหมายแห่งเนติบัณฑิตยสภา
ประกาศนียบัตร U.S. LEGAL SYSTEM PROGRAM, Georgetown University, Washington D.C., U.S.A.
ปริญญาโท (MASTER OF LAWS), Tulane University of Louisiana, U.S.A.
ปริญญาโท (MASTER OF COMPARATIVE LAW), The George Washington University, Washington D.C., U.S.A.
การทำงาน

ตุลาคม  พ.ศ. 2554 – ปัจจุบัน	   ดำรงตำแหน่งผู้พิพากษาอาวุโสในศาลฎีกา
พ.ศ. 2552				 รองประธานศาลฎีกา,กรรมการตุลาการศาลยุติธรรม (ก.ต.), ประธานอนุกรรมการบริหารศาลยุติธรรมด้านกิจการต่างประเทศ
พ.ศ. 2550				 ผู้พิพากษาหัวหน้าคณะในศาลฎีกา
พ.ศ. 2547				 ผู้พิพากษาศาลฎีกา
พ.ศ. 2544				 ผู้พิพากษาหัวหน้าคณะในศาลอุทธรณ์ภาค 5
พ.ศ. 2542 				อธิบดีผู้พิพากษาภาค 9
พ.ศ. 2539 				รองอธิบดีผู้พิพากษาภาค 5
พ.ศ. 2537				 ผู้พิพากษาศาลอุทธรณ์
พ.ศ. 2536				 ผู้พิพากษาหัวหน้าคณะในศาลอาญา
พ.ศ. 2535				 ผู้พิพากษาศาลแพ่ง
พ.ศ. 2533 				ผู้พิพากษาหัวหน้าศาลจังหวัดประจวบคีรีขันธ์
พ.ศ. 2532				 ผู้พิพากษาหัวหน้าศาลจังหวัดกระบี่
พ.ศ. 2526				 ผู้พิพากษาศาลจังหวัดภูเก็ต
พ.ศ. 2521 				ผู้พิพากษาศาลจังหวัดระนอง
พ.ศ. 2520 				ผู้พิพากษาประจำกระทรวงช่วยทำงานในตำแหน่งผู้พิพากษาศาลจังหวัดสุโขทัย
1 มิถุนายน พ.ศ. 2519 			ผู้ช่วยผู้พิพากษา (รุ่นที่ 17)
ประสบการณ์ / รางวัลที่สำคัญอื่นๆ

เคยดำรงตำแหน่งเป็นองค์คณะในศาลฎีกาแผนกคดีปกครอง แผนกคดีอาญาของผู้ดำรงตำแหน่งทางการเมือง แผนกคดีเลือกตั้ง และแผนกคดีเยาวชนและครอบครัว
ได้รับคัดเลือกเป็นศิษย์เก่าดีเด่นผู้บำเพ็ญคุณประโยชน์ สร้างชื่อเสียงและเผยแพร่ชื่อเสียงหรือปกป้องเกียรติคุณของมหาวิทยาลัยธรรมศาสตร์ ในรอบ ๗๗ ปีของการสถาปนามหาวิทยาลัย
เครื่องราชอิสริยาภรณ์

พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2544 –  เหรียญจักรพรรดิมาลา (ร.จ.พ.)
หน่วยบัญชาการทหารสหรัฐภาคอินโดแปซิฟิก

| หน่วยบัญชาการทหารสหรัฐภาคอินโดแปซิฟิก (USINDOPACOM) |
| --- | --- |

ประจำการ: 1 มกราคม 1947; 77 ปีก่อน (1947-01-01)
ประเทศ: สหรัฐอเมริกา
เหล่า: ผสมเหล่าทัพ
รูปแบบ: หน่วยบัญชาการรบรวม
บทบาท: หน่วยบัญชาการรบตามภูมิศาสตร์
กำลังรบ: 375,000 นาย
ขึ้นกับ: กระทรวงกลาโหมสหรัฐ
ที่ตั้งหน่วย: ค่าย เอ็ช.เอ็ม สมิทร รัฐฮาวาย สหรัฐ
ปฏิบัติการสำคัญ: สงครามเกาหลี  สงครามเวียดนาม  สงครามกลางเมืองกัมพูชา
หน่วยบัญชาการทหารสหรัฐภาคอินโดแปซิฟิก (United States Indo-Pacific Command) คือหนึ่งในสิบเอ็ดหน่วยบัญชาการรบรวมสังกัดกระทรวงกลาโหมสหรัฐ พื้นที่รับผิดชอบคือในภูมิภาคอินโดแปซิฟิก
หน่วยนี้มีชื่อแรกก่อตั้งว่า หน่วยบัญชาการทหารสหรัฐภาคแปซิฟิก (United States Pacific Command) แต่เปลี่ยนมาเป็นชื่อปัจจุบันเมื่อวันที่ 30 พฤษภาคม ค.ศ. 2018 เพื่อเป็นการให้ความสำคัญกับความเชื่อมโยงที่เพิ่มขึ้นระหว่างมหาสมุทรอินเดียและมหาสมุทรแปซิฟิก
หน่วยบัญชาการทหารสหรัฐภาคอินโดแปซิฟิกนี้เป็นกองกำลังที่มีขนาดใหญ่และเก่าแก่ที่สุดในบรรดาหน่วยบัญชาการรบรวม ซึ่งมีพื้นที่รับผิดชอบครอบคลุม 260 ล้านตารางกิโลเมตร ตั้งแต่ชายฝั่งตะวันตกของสหรัฐจนถึงแนวพรมแดนทางทะเลฝั่งตะวันออกของประเทศปากีสถาน เส้นเมริเดียน 66° ลองจิจูดทางตะวันออกของกรีนิช และจากอาร์กติกไปยังแอนตาร์กติกา
เมื่อใดที่กองทัพอากาศของประเทศในภูมิภาคดังกล่าว จะใช้งานระบบ Link 16 (ซึ่งติดตั้งอยู่ในอากาศยานรบบางรุ่นอย่าง F-5, F-16) จะต้องได้รับอนุญาตและรหัสผ่านจากหน่วยบัญชาการทหารสหรัฐภาคอินโดแปซิฟิกทุกครั้ง ส่งผลให้หน่วยบัญชาการแห่งนี้เห็นความเคลื่อนไหวของอากาศยานที่ใช้ระบบ Link 16
โครงสร้าง > หน่วยบัญชาการย่อย

ทัพบกภาคแปซิฟิก (U.S. Army Pacific)
ทัพนาวิกโยธินภาคแปซิฟิก (U.S. Marine Corps Forces Pacific)
ทัพเรือแปซิฟิก (U.S. Pacific Fleet)
ทัพอากาศแปซิฟิก (U.S. Pacific Air Forces)
ทัพอวกาศภาคอินโดแปซิฟิก (U.S. Space Forces Indo-Pacific)
โครงสร้าง > หน่วยบัญชาการรวมในสังกัด

ทัพสหรัฐภาคญี่ปุ่น (U.S. Forces Japan)
ทัพสหรัฐภาคเกาหลี (U.S. Forces Korea)
หน่วยบัญชาการยุทธการพิเศษภาคแปซิฟิก (Special Operations Command Pacific)
โครงสร้าง > หน่วยขึ้นตรง

ศูนย์ปฏิบัติการข่าวกรองร่วมภาคแปซิฟิก (Joint Intelligence Operations Center Pacific)
ศูนย์ความเป็นเลิศในการจัดการภัยพิบัติและความช่วยเหลือทางมนุษยธรรม (Center for Excellence in Disaster Management and Humanitarian Assistance)
แหล่งข้อมูลอื่น

เว็บไซต์ทางการ
หน่วยบัญชาการทหารสหรัฐภาคอินโดแปซิฟิก ที่เฟซบุ๊ก
หน่วยบัญชาการทหารสหรัฐภาคอินโดแปซิฟิก ที่เอกซ์ (ทวิตเตอร์)
หน่วยบัญชาการทหารสหรัฐภาคอินโดแปซิฟิก ที่อินสตาแกรม
| ด ค กหน่วยบัญชาการรบรวมของกระทรวงกลาโหมสหรัฐ |
| --- | --- |
หน่วยบัญชาการรบตามภูมิศาสตร์:  ภาคแอฟริกา  ภาคกลาง  ภาคยุโรป  ภาคเหนือ  ภาคอินโดแปซิฟิก  ภาคใต้  ภาคอวกาศ 
หน่วยบัญชาการรบตามหน้าที่:  ทหารไซเบอร์  ยุทธการพิเศษ  ยุทธศาสตร์  ทหารขนส่ง 
ยุบแล้ว:  ภาคแอตแลนติก  ผสมเหล่า  โจมตีทางอากาศ
สมอ ดอนเจดีย์

สมอ ดอนเจดีย์ สถิติการชก 32 ครั้ง ชนะ 19 (น็อค18) เสมอ 1 แพ้ 12
เกียรติประวัติ

แชมป์ประเทศไทยรุ่นไลท์เวท
ชิง 11 เมษายน 2533 ชนะคะแนน มนต์ชัย ส.จาตุรงค์
เสียแชมป์ 25 มีนาคม 2534 แพ้น็อค นพรัตน์น้อย ว.วลาพล ยก 3
สุริยุปราคา 25 พฤศจิกายน พ.ศ. 2592

| สุริยุปราคา 25 พฤศจิกายน พ> ศ. 2592 |
| --- | --- |
แผนที่
ประเภท
ประเภท: ผสม
แกมมา: 0.2945
ความส่องสว่าง: 1.0057
บดบังมากที่สุด
ระยะเวลา: 38 วินาที (0 นาที 38 วินาที)
พิกัด: 3°48′S 95°12′E﻿ / ﻿3.8°S 95.2°E﻿ / -3.8; 95.2
ความกว้างของเงามืด: 21 กิโลเมตร
เวลา (UTC)
(P1) เริ่มอุปราคาบางส่วน: 02:47:56
(U1) เริ่มอุปราคาเงามืด: 03:48:37
(U2) เริ่มอุปราคาศูนย์กลาง: 03:49:19
บดบังมากที่สุด: 05:32:00
(U3) สิ้นสุดอุปราคาศูนย์กลาง: 07:14:44
(U4) สิ้นสุดอุปราคาเงามืด: 07:15:21
(P4) สิ้นสุดอุปราคาบางส่วน: 08:15:59
แหล่งอ้างอิง
แซรอส: 143 (25 จาก 72)
บัญชี # (SE5000): 9618
สุริยุปราคาผสมจะเกิดขึ้นในวันที่ 25 พฤศจิกายน พ.ศ. 2592 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
สุริยุปราคานี้สามารถเห็นได้เป็นสุริยุปราคาบางส่วนในประเทศไทยในช่วงกลางวัน แนวคราสเริ่มสัมผัสผิวโลกเป็นสุริยุปราคาวงแหวนในทะเลแดง ผ่านประเทศซาอุดีอาระเบียและประเทศเยเมน จากนั้นแนวคราสจะพาดผ่านพื้นที่ส่วนมากในมหาสมุทรอินเดีย และเริ่มเปลี่ยนเป็นสุริยุปราคาเต็มดวงทางทิศตะวันตกเฉียงใต้ของประเทศอินเดียในมหาสมุทรอินเดีย จากนั้นแนวคราสเต็มดวงจะผ่านจุดที่คราสบดบังมากที่สุด บริเวณนอกชายฝั่งประเทศอินโดนีเซีย ห่างจากเกาะซิเบรุตไปทางทิศตะวันตกเฉียงใต้ประมาณ 500 กม. จากนั้นแนวคราสจะพาดผ่านตอนใต้ของเกาะสุมาตรา ตอนใต้ของเกาะบอร์เนียว ตอนกลางของเกาะซูลาเวซี ตอนกลางของจังหวัดมาลูกูเหนือ และเปลี่ยนกลับมาเป็นสุริยุปราคาวงแหวนอีกครั้ง ก่อนจะไปสิ้นสุดในมหาสมุทรแปซิฟิก
ภาพ

ภาพเคลื่อนไหวแนวเส้นทาง
อุปราคาที่เกี่ยวข้อง > สุริยุปราคา พ.ศ. 2590–2593

อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
หมายเหตุ: สุริยุราคาบางส่วนในวันที่ 26 มกราคม 2590 และ 22 กรกฎาคม 2590 เกิดขึ้นในชุดอุปราคาปีจันทรคติก่อนหน้า
อุปราคาที่เกี่ยวข้อง > แซรอส 143

อุปราคาครั้งนี้เป็นส่วนหนึ่งของวงรอบแซรอสที่ 143 ซึ่งวนซ้ำทุก ๆ 18 ปี 11 วัน ประกอบด้วย 72 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 7 มีนาคม พ.ศ. 2160 (ค.ศ. 1617) จากนั้นเป็นสุริยุปราคาเต็มดวงซึ่งเริ่มตั้งแต่วันที่ 24 มิถุนายน พ.ศ. 2340 (ค.ศ. 1797) จนถึงวันที่ 24 ตุลาคม พ.ศ. 2538 (ค.ศ. 2538) จากนั้นเป็นสุริยุปราคาผสมตั้งแต่วันที่ 3 พฤศจิกายน พ.ศ. 2556 (ค.ศ. 2013) จนถึงวันที่ 6 ธันวาคม พ.ศ. 2610 (ค.ศ. 2067) จากนั้นเป็นสุริยุปราคาวงแหวนซึ่งเริ่มตั้งแต่วันที่ 16 ธันวาคม พ.ศ. 2628 (ค.ศ. 2085) จนถึงวันที่ 16 กันยายน พ.ศ. 3079 (ค.ศ. 2536) และชุดแซรอสนี้จบลงในสุริยุปราคาบางส่วน วันที่ 23 เมษายน พ.ศ. 3416 (ค.ศ. 2873) คราสบดบังยาวนานที่สุดของสุริยุปราคาในแซรอสนี้คือ 3 นาที 50 วินาทีของสุริยุปราคาเต็มดวงวันที่ 19 สิงหาคม พ.ศ. 2430 (ค.ศ. 1887)
| สมาชิกของชุดแซรอสนี้ในลำดับที่ 17–28 เกิดขึ้นระหว่างปี 2444 ถึง 2643> 17 | สมาชิกของชุดแซรอสนี้ในลำดับที่ 17–28 เกิดขึ้นระหว่างปี 2444 ถึง 2643> 18 | สมาชิกของชุดแซรอสนี้ในลำดับที่ 17–28 เกิดขึ้นระหว่างปี 2444 ถึง 2643> 19 |
| --- | --- | --- |
|  30 สิงหาคม 2448 |  10 กันยายน 2466 |  21 กันยายน 2484 |
| 20 | 21 | 22 |
|  2 ตุลาคม 2502 |  12 ตุลาคม 2520 |  24 ตุลาคม 2538 |
| 23 | 24 | 25 |
|  3 พฤศจิกายน 2556 |  14 พฤศจิกายน 2574 |  25 พฤศจิกายน 2592 |
| 26 | 27 | 28 |
|  6 ธันวาคม 2610 |  16 ธันวาคม 2628 |  |
อุปราคาที่เกี่ยวข้อง > ชุดเมตอน

ชุดเมตอนการวนซ้ำของอุปราคาทุก ๆ 19 ปี (6939.69 วัน) สุดท้ายประมาณ 5 วัฏจักร โดยอุปราคาเกิดขึ้นในวันอันใกล้เคียงกันในปฏิทิน ในการเพิ่มขึ้นของตัวรองอนุกรมออคตอน ซึ่งวนซ้ำ 1/5 ของนั้นหรือทุก ๆ 3.8 ปี (1387.94 วัน)
| 21 เหตุการณ์อุปราคา เคลื่อนไปด้านหน้าจากเหนือลงใต้ ระหว่าง 1 กรกฎาคม 2543 ถึง 1 กรกฎาคม 2619> 1–2 กรกฎาคม.117 | 21 เหตุการณ์อุปราคา เคลื่อนไปด้านหน้าจากเหนือลงใต้ ระหว่าง 1 กรกฎาคม 2543 ถึง 1 กรกฎาคม 2619> 19–20 เมษายน.119 | 21 เหตุการณ์อุปราคา เคลื่อนไปด้านหน้าจากเหนือลงใต้ ระหว่าง 1 กรกฎาคม 2543 ถึง 1 กรกฎาคม 2619> 5–7 กุมภาพันธ์.121 | 21 เหตุการณ์อุปราคา เคลื่อนไปด้านหน้าจากเหนือลงใต้ ระหว่าง 1 กรกฎาคม 2543 ถึง 1 กรกฎาคม 2619> 24–25 พฤศจิกายน.123 | 21 เหตุการณ์อุปราคา เคลื่อนไปด้านหน้าจากเหนือลงใต้ ระหว่าง 1 กรกฎาคม 2543 ถึง 1 กรกฎาคม 2619> 12–13 กันยายน.125 |
| --- | --- | --- | --- | --- |
|  1 กรกฎาคม 2543 |  19 เมษายน 2547 |  7 กุมภาพันธ์ 2551 |  25 พฤศจิกายน 2554 |  13 กันยายน 2558 |
| 127 | 129 | 131 | 133 | 135 |
|  2 กรกฎาคม 2562 |  20 เมษายน 2566 |  6 กุมภาพันธ์ 2570 |  25 พฤศจิกายน 2573 |  12 กันยายน 2577 |
| 137 | 139 | 141 | 143 | 145 |
|  2 กรกฎาคม 2581 |  20 เมษายน 2585 |  5 กุมภาพันธ์ 2589 |  25 พฤศจิกายน 2592 |  12 กันยายน 2596 |
| 147 | 149 | 151 | 153 | 155 |
|  1 กรกฎาคม 2600 |  20 เมษายน 2604 |  5 กุมภาพันธ์ 2608 |  24 พฤศจิกายน 2611 |  12 กันยายน 2615 |
157: 
 1 กรกฎาคม 2619:
อักษรกลิงคะ

อักษรกลิงคะ พัฒนามาจากอักษรพราหมี กลิงคะเป็นชื่อโบราณของรัฐโอริศา อักษรนี้ใช้เขียนภาษาโอริยาโบราณ ถูกแทนที่ด้วยอักษรโอริยา ที่พัฒนามาจากอักษรเบงกาลี เมื่อราวพ.ศ. 1700
อภิชาติ ผลพูน

| 0 | 1 | 2 | 3 |
| --- | --- | --- | --- |
 อภิชาติ ผลพูน ในนัดเหย้าของสุรินทร์ที่พบกับนครพนม พ.ศ. 2554
ข้อมูลส่วนตัว
วันเกิด:  2 เมษายน พ.ศ. 2526 (41 ปี)
สถานที่เกิด:  อำเภอปราสาท จังหวัดสุรินทร์
ส่วนสูง:  1.69 เมตร (5 ฟุต 7 นิ้ว)
สโมสรอาชีพ*
| ปี |  ทีม |  ลงเล่น |  (ประตู) |
|  |  สุรินทร์ |   |   |
|  |  การไฟฟ้าส่วนภูมิภาค |   |   |
|  |  สุรินทร์ |   |   |
ทีมชาติ
| 2549 |  ไทย |  10 |  (6) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
อภิชาติ ผลพูน (2 เมษายน พ.ศ. 2526 - ) นักฟุตบอลชาวไทย จากจังหวัดสุรินทร์ ปัจจุบันสังกัดสโมสรฟุตบอลสุรินทร์ ในตำแหน่งกองหน้า และ กัปตันทีม และทีมชาติไทย ตำแหน่งมิดฟิลด์ริมเส้นซ้าย
ประวัติ

อภิชาติ ผลพูน เกิดวันที่ 2 เมษายน พ.ศ. 2526 ที่ อำเภอปราสาท จังหวัดสุรินทร์ เป็นบุตรคนที่ 1 จากจำนวนบุตรทั้งหมด 2 คน จบการศึกษาในระดับชั้นประถมจากโรงเรียนปราสาทศึกษาคาร และจบชั้นมัธยมศึกษาปีที่ 3 จากโรงเรียนประสาทวิทยาคาร  และจบชั้นมัธยมศึกษาปีที่ 6 จากโรงเรียนสุรวิทยาคาร จากนั้นได้ศึกษาต่อจนจบระดับชั้นปริญญาตรีจากมหาวิทยาลัยราชภัฏสุรินทร์
ฤดูกาลที่ทำประตูสูงสุด

ไทยพรีเมียร์ลีก ปี 2547 9 ประตู
เอไอเอส ลีกภูมิภาคดิวิชั่น 2 ปี 2553 69 ประตู
หาน เฟย์ จื่อ

| หาน เฟย์ |
| --- | --- |
เกิด: ไม่ทราบ, ราว 280 ปีก่อนคริสตกาล รัฐหาน, ราชวงศ์โจว
เสียชีวิต: 233 ปีก่อนคริสตกาล รัฐฉิน
สาเหตุเสียชีวิต: ถูกบังคับให้ดื่มยาพิษตาย
ผลงานเด่น: หาน เฟย์ จื่อ

ยุค: ปรัชญาโบราณ
แนวทาง: ปรัชญาจีน
สำนัก: ฝ่าเจีย
 ได้รับอิทธิพลจาก ชาง ยาง, เชิน ปู้ไห่, เชิ่น เต้า, หลี่ คุย 
 เป็นอิทธิพลต่อ ฉินฉื่อหฺวังตี้, ฮั่นเหวินตี้, ฮั่นอู่ตี้, เฉา เชา, จูเก๋อ เลี่ยง, สุยเหวินตี้, หลี่ ช่านฉาง, จาง จฺวีเจิ้ง, ยงเจิ้ง, สี จิ้นผิง, ฯลฯ 
 
หาน เฟย์ (จีนตัวย่อ: 韩非; จีนตัวเต็ม: 韓非; พินอิน: Hán Fēi; ราว 280–233 ปีก่อนคริสตกาล) ยังเป็นที่รู้จักว่า หาน เฟย์ จื่อ (จีนตัวย่อ: 韩非子; จีนตัวเต็ม: 韓非子; พินอิน: Hán Fēi Zǐ) เป็นปรัชญาเมธีและรัฐบุรุษชาวจีน จากสำนักฝ่าเจียในยุคจั้นกั๋ว และยังเป็นผู้ปกครองรัฐหาน ถือเป็นบุคคลสำคัญที่เหมือนเสมือนสื่อแทนสำนักฝ่าเจีย สืบเนื่องจากงานประพันธ์ที่ใช้ชื่อเดียวกับตนเองว่า หาน เฟย์ จื่อ ซึ่งเน้นยำถึงการนำกลวิธีของผู้ดำรงตำแหน่งก่อนหน้ามาประยุกต์ใช้
ซือหม่า เชียน นักประวัติศาสตร์จีน ระบุว่า ฉินฉื่อหฺวังตี้แห่งราชวงศ์ฉินทรงทำสงครามกับรัฐหานเพื่อจะได้ตัวหาน เฟย์ แต่สุดท้ายแล้วมีผู้ทูลให้ทรงจำคุกเขาเสีย เป็นเหตุให้เขาฆ่าตัวตาย เมื่อสิ้นรัฐฉินแล้ว สำนักฝ่าเจียก็กลายเป็นที่หยามเหยียดของราชวงศ์ฮั่นที่เข้าสืบอำนาจต่อ แต่แม้สำนักฝ่าเจียจะไม่เป็นที่ยอมรับตลอดมาในประวัติศาสตร์จีน ทฤษฎีทางการเมืองของหาน เฟย์ และของสำนักนี้ก็ยังมีอิทธิพลสูงในทุก ๆ ราชวงศ์ถัดนั้นมา
แนวคิดของหาน เฟย์ นั้น ประกอบด้วยการมุ่งเน้นกฎหมาย ซึ่งนำหลักการมาจากแนวคิดของชาง ยาง และการมุ่งเน้นกลไกการปกครอง ซึ่งนำหลักการมาจากแนวคิดของเชิน ปู้ไห่ โดยย้ำว่า ผู้ปกครองจะควบคุมรัฐได้อย่างมั่นคงก็ด้วยการศึกษาให้แตกฉานในกลวิธีของผู้ดำรงตำแหน่งก่อนหน้า ซึ่งหมายถึง การใช้กำลังอำนาจ กลวิธี และกฎหมายของเขาเหล่านั้น
สุรวุธ กิจกุศล

| ผู้ช่วยศาสตราจารย์สุรวุธ  กิจกุศล ต> ภ., บ.ม. |
| --- | --- |

ผู้บังคับการวชิราวุธวิทยาลัย
ดำรงตำแหน่ง 9 มิถุนายน 2559 – 28 กุมภาพันธ์ 2564
ก่อนหน้า: สาโรจน์ ลีสวรรค์
ถัดไป: เกียรติคุณ ชาติประเสริฐ
 
ข้อมูลส่วนบุคคล
เกิด: 23 ธันวาคม พ.ศ. 2503 (63 ปี)

ผู้ช่วยศาสตราจารย์ สุรวุธ กิจกุศล เกิดเมื่อวันที่ 23 ธันวาคม พ.ศ. 2503 อดีตผู้บังคับการวชิราวุธวิทยาลัย คนที่ 10
ประวัติ

ผู้ช่วยศาสตราจารย์สุรวุธ  กิจกุศล เข้าเรียนที่วชิราวุธวิทยาลัยในชั้นประถมศึกษาปีที่ 5 เลขประจำตัว 3659 อยู่คณะเด็กเล็ก 3 (คณะสราญรมย์) เมื่อได้เรียนในชั้นมัธยมศึกษาปีที่ 1 เข้ามาอยู่คณะพญาไท เรียนจบ มศ.5 ในแผนการเรียน ศิลป์-ฝรั่งเศส ในสมัยเรียนได้เล่นออร์แกนอยู่ที่วงเครื่องสายสากล จนได้เป็นหัวหน้าวงเครื่องสายสากล และได้รับพระราชทานรางวัลช่วยเหลือกิจการโรงเรียนในด้านการดนตรี และได้รับพระราชทานรางวัลเรียนดี ชั้นมัธยมศึกษาปีที่ 5 ประจำปีการศึกษา 2520
เมื่อจบการศึกษาจากวชิราวุธวิทยาลัยแล้ว ได้ศึกษาต่อที่คณะนิติศาสตร์ จุฬาลงกรณ์มหาวิทยาลัย และไปศึกษาต่อในระดับปริญญาโททางกฎหมายที่ Southern Methodist University ประเทศสหรัฐอเมริกา, ประกาศนียบัตรชั้นสูงหลักสูตรการบริหารภาครัฐและกฎหมายมหาชน รุ่นที่ 1 จากสถาบันพระปกเกล้า, ประกาศนียบัตรหลักสูตรธรรมาภิบาลเพื่อการพัฒนาอุดมศึกษา รุ่นที่ 6 จากสถาบันคลังสมองของชาติ มูลนิธิส่งเสริมทบวงมหาวิทยาลัย และประกาศนียบัตรหลักสูตรนักบริหารระดับสูงเพื่อการพัฒนามหาวิทยาลัย รุ่นที่ 25 จากสำนักงานคณะกรรมการการอุดมศึกษา
ตำแหน่งหน้าที่การงาน > งานประจำ

พ.ศ. 2528 - พ.ศ. 2535  - อาจารย์ประจำคณะนิติศาสตร์ มหาวิทยาลัยกรุงเทพ
พ.ศ. 2535 - พ.ศ. 2541  - ผู้ช่วยคณบดี คณะนิติศาสตร์ มหาวิทยาลัยกรุงเทพ
พ.ศ. 2541 - พ.ศ. 2550  - คณบดี คณะนิติศาสตร์ มหาวิทยาลัยกรุงเทพ
พ.ศ. 2550 - พ.ศ. 2556  - ผู้ช่วยอธิการบดีฝ่ายบริหาร มหาวิทยาลัยกรุงเทพ
พ.ศ. 2556 - พ.ศ. 2558  - รองอธิการบดีฝ่ายบริหาร มหาวิทยาลัยกรุงเทพ
พ.ศ. 2558 - พ.ศ. 2559  - รองอธิการบดีอาวุโส ด้านสนับสนุนวิชาการ มหาวิทยาลัยกรุงเทพ
พ.ศ. 2559 - พ.ศ. 2564      - ผู้บังคับการวชิราวุธวิทยาลัย
ตำแหน่งหน้าที่การงาน > ตำแหน่งหน้าที่พิเศษอื่น ๆ

พ.ศ. 2538 - พ.ศ. 2558  - อาจารย์พิเศษโรงเรียนนายร้อยตำรวจ
พ.ศ. 2556 - พ.ศ. 2558  - อนุกรรมการวิชาการหลักนิติธรรมสากล ในคณะกรรมการอิสระว่าด้วยการส่งเสริมหลักนิติธรรมแห่งชาติ (คอ.นธ.)
พ.ศ. 2556 - พ.ศ. 2559  - เลขาธิการสมาคมสถาบันอุดมศึกษาเอกชนแห่งประเทศไทย
พ.ศ. 2561 - ปัจจุบัน  - กรรมการมูลนิธิพระราชนิเวศน์มฤคทายวันในพระอุปถัมภ์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
อดีตอาจารย์ทบทวนกฎหมายอาญา สำนักอบรมศึกษากฎหมายแห่งเนติบัณฑิตยสภา
อดีตอาจารย์พิเศษหลักสูตรศิลปศาสตรมหาบัณฑิต (กฎหมายเศรษฐกิจ) คณะนิติศาสตร์ จุฬาลงกรณ์มหาวิทยาลัย
อดีตอาจารย์พิเศษ คณะนิติศาสตร์ มหาวิทยาลัยขอนแก่น
อดีตกรรมการสายงานกฎหมาย สภาอุตสาหกรรมแห่งประเทศไทย
อดีตกรรมการอนุญาโตตุลาการการค้าไทย สภาหอการค้าแห่งประเทศไทย
อดีตประธานคณะอนุกรรมการสาขาวิชานิติศาสตร์ สมาคมสถาบันอุดมศึกษาเอกชนแห่งประเทศไทย
อดีตนายกสโมสรโรตารีสระปทุม โรตารีสากล ภาค 3350